เห็นร้านนี้ที่นาโกย่าและเคยทานมาแล้ว ที่นั่น ซอสราดจะรสจัดมากจนแสบคอ ส่วนทงคัทสึทอดร้อนๆก็อร่อยดี
เห็นเปิดสาขาในไทย ก็ไม่กล้าลองสักทีเพราะมึกจะกินแล้วเสียอารมณ์ทุกร้าน (ไม่เหมือนต้นตำรับเลย)
วันนี้ว่างๆมาวันธรรมดา หาอะไรกิน เดินผ่านร้าขเห็นมีโปรโมชั่น งั้นลองดูสักทีแล้วกัน

สั่งชุดที่ขายเฉพาะช่วงเวลา ก็ไม่แพงมาก
สั่งไม่กี่นาที อาหารมาเสิร์ฟแล้ว ตกใจนะ เพราะเมนูทงคัทสึต้องใช้เวลาทอดนานพอควร และจะต้องปากพอลทุกทีที่กิน แต่นี่ ออกมาเร็วมาก แต่พอกินจึงเข้าใจเพราะมันเย็นสนิททั้งทงคัทสึทั้งซอสเลย

หมูนุ่มดีแต่เย็นสนิท ซอสรสกำลังดีไม่เข้มจัดเฟมือนที่นาโกย่า ผักสดดี ข้าวสวยเนื้ออร่อย ใช้ได้
อีกจานนึง สั่งสลัดเย็น เป็นหัวหอมซอย ไม่เหม็น อร่อยปานกลาง ไม่แย่

โดยรวมดีแต่ไม่ถึงที่สุดเพราะเสียตรงที่ทงคัทสึตัวชูโรง เป็นของที่คงจะทอดไว้แล้ว (พอมีออเดอร์ก็เอามาหั่นแล้วเสิร์ฟ) ซึ่งผิดวิสัยของน้านอาหารที่มีทงคัทสึเป็นพระเอก

ราคาเหมาะสม